BANPU ร่วง 8% หลุด 10 บ. โบรกฯ เตือนแนวโน้มราคาถ่านหินเริ่มย่อตัว
BANPU ร่วง 8% หลุด 10 บ. โบรกฯ เตือนแนวโน้มราคาถ่านหินเริ่มย่อตัว
BANPU ร่วง 8% หลุด 10 บ. โบรกฯ เตือนแนวโน้มราคาถ่านหินเริ่มย่อตัว
8 ม.ค. 2564

ผู้สื่อข่าวรายงานว่า ราคาหุ้นบริษัท บ้านปู จำกัด (มหาชน) หรือ BANPU ล่าสุด ณ เวลา 10.31 น. อยู่ที่ระดับ 9.95 บาท ปรับตัวลดลง 0.95 บาท หรือ 8.72% ด้วยมูลค่าการซื้อขาย 1.42 พันล้านบาท โดยราคาหุ้น BANPU ปรับตัวลดลงต่อเนื่อง 2 วันติดต่อกัน
ทั้งนี้ บล.เอเชีย เวลท์ ระบุในบทวิเคราะห์ฯว่า ราคาถ่านหินตลาดล่วงหน้า (Newcastle) ส่งมอบเดือน ก.พ.64 ล่าสุด ปิดที่ 75.70 เหรียญต่อตัน ลดลง 2.85 เหรียญต่อตัน(-3.63%)
ด้าน บล.บัวหลวง ระบุว่า ราคาถ่านหินเริ่มย่อ อาจส่งผลลบต่อบมจ.บ้านปู (BANPU) แนะระมัดระวังการลงทุน
ขณะที่ บล.ดีบีเอส วิคเคอร์ส ระบุในบทวิเคราะห์ (8 ม.ค.2564) โดยแนะนำสำหรับกลยุทธ์ระยะสั้น ยังมีเม็ดเงินไหลเข้าตลาดเกิดใหม่ (EM) เป็นกระแสเชิงบวก แม้ดูเหมือนจะตรงข้ามกับภาพลบจากจำนวนผู้ติดเชื้อโควิด-19 ที่ยังสูงทั้งทั่วโลกและประเทศไทยเอง แต่ทั้งนี้ก็ยังประมาทไม่ได้ อาจจะมีแรงขายทำกำไรสลับออกมาได้ การเล่นรอบระยะนี้คาดดัชนีซื้อ-ขายในช่วง 1490-1530 จุด แนวรับคือ 1480-1460 จุด แนวต้านคือ 1520-1540 จุด แต่หากหลุด 1500 จุดเป็นสัญญาณไม่ดีอีกครั้ง ให้ Stop Loss
ส่วนปัจจัยที่น่าติดตามคือ 1) หุ้นที่ได้ประโยชน์จากไบเด็นครองเสียงข้างมากในสภาคือการเน้นพลังงานสีเขียวได้แก่โรงไฟฟ้าพลังงานทดแทน เช่น EA,SPCG,SUPER,BCPG,GPSC และGULF รวมทั้งรถยนต์ไฟฟ้า เช่น EA,NEX,CHO แต่เสียประโยชน์คือจำหน่ายถ่านหิน  และโรงไฟฟ้าถ่านหินเช่น WHAUP, BLCP รวมทั้งการปรับขึ้นภาษีจะกระทบหลักทรัพย์ที่ไปลงทุนที่สหรัฐ เช่น IVL และ TU แต่อาจจะกระทบแบบจำกัด พราะมีธุรกิจมีหลายภูมิภาค กระจายความเสี่ยงและ 2) เก็งกำไรหุ้นกลุ่มไฟแนนซ์ประชุม กนง. 3ก.พ.64 อาจจะมีการลดดอกเบี้ยนโยบายเพื่อเยียวยาเศรษฐกิจ เช่น TISCO, KKP, SAWAD, MTC, AEONTS, AMANAH
 
 